Елин Пелин
Иде пролет

chitanka.info

Ах, усещам, вече иде

пролетта,

в ръцете и китка росна

от цветя!

Косите и — лози вити

и бръшлян,

бял венец и по главата

разпилян.

Дрехите и — рози бледи,

сливов цвет,

по устните и пчелите

сбират мед.

Дето мине, тя със радост

дава дар —

кукуряк, кокиче бяло,

минзухар.

Усмивката и — слънце ясно

над света…

Ей, излезте да пострещнем

пролетта!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.